OpenLLM-France/wikimedia huggingface dataset:
# Asterropteryx striata

Asterropteryx striata és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,3 cm de longitud total.

## Alimentació

Sembla que es nodreix de zooplàncton.

## Hàbitat

És un peix marí, de clima tropical i associat als esculls de corall que viu entre 6-30 m de fondària.

## Distribució geogràfica

Es troba a Indonèsia, Palau, Papua Nova Guinea i les Filipines.

## Observacions

És inofensiu per als humans.

## Referències

* 1 2 3 FishBase (anglès)
* ↑ Allen, G. R. & P. Munday, 1995.
* ↑ Werner, T.B i G.R. Allen, 1998. Reef fishes of Milne Bay Province, Papua New Guinea. A T. Werner i G. Allen (eds). A rapid biodiversity assessment of the coral reefs of Milne Bay Province, Papua New Guinea. RAP Working Papers 11, Conservation International, Washington DC.
* ↑ Werner, T.B. i G.R. Allen, 2000. A rapid marine biodiversity assessment of the Calamianes Islands, Palawan province, Philippines. RAP Bulletin of Biological Assessment 17. Washington DC, Estats Units:Conservation International.
* ↑ FishBase (anglès)
* ↑ Myers, R.F., 1999. Micronesian reef fishes: a comprehensive guide to the coral reef fishes of Micronesia. Coral Graphics, Barrigada, Guam. 330 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G., B. Collette i D. Facey: The diversity of fishes. Blackwell Science, Malden, Massachusetts, Estats Units, 1997.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Shibukawa, K. i T. Suzuki, 2002. Asterropteryx atripes, a new gobiid fish from the Western Pacific Ocean (Perciformes: Gobioidei). Ichthyol. Res. 49(3):274-280.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Barés

El barés (barése en aquesta llengua) és la varietat parlada llengua romanç a la ciutat de Bari, i en general a la part central de la Pulla i Basilicata, de 2.102.023 la gent és així, caracteritzada per canvis notables en els accents també entre els barris de la ciutat. És un llenguatge desenvolupat gradualment sobre la base d'un modificador de llatí vulgar gradualment al llarg del temps gràcies a les aportacions lingüístiques rebudes de les poblacions estrangeres que habitaven en l'àrea geogràfica afectada: sueus, catalans, francesos, àrabs i grecs, que han ajudat a caracteritzar la incomprensible d'inflexió per a molts, especialment en relació amb el nivell dels fonemes de l'anàlisi lingüística.
# Barí

El barí és un idioma txibtxa parlat al Nord-oest de Sud-amèrica pels barís o motilons, a la Reserva Indígena Motilón-Barí i al Resguardo Indígena Gabarra-Catalaura, al departament de Norte de Santander. També es parla a Zulia (Veneçuela), a la zona meridional de Sierra de Perijá entre Yukpa al nordi el riu Catatumbo al sud. En 1990 hi havia uns 850 parlants a Colòmbia i uns 2000 a Veneçuela. És un idioma tonal. Els motilons són anomenats també "dobocubi", però és un terme pejoratiu.
El vocabulari més antic que es coneix d'aquesta llengua va ser elaborat pel missioner valencià Francesc de Catarroja en 1738.

## Vocabulari

| Barí | Català |
| intok | un |
| insami | dos |
| tẽtahko | tres |
| dary | home |
| biory | dona |
| ruraba | gos |
| ña | sol |
| chibai | lluna |
| xima | aigua |
| ixtan | terra |
| bowara | muntanya |
| kona | rossada |

## Referències

* 1 2 Barí al web d'Ethnologue
* ↑ Arellano, Fernando. Una introducción a la Venezuela prehispánica: culturas de las naciones indígenas venezolanas. Caracas: Arte, 1987, p. 353.

## Bibliografia

* Bruce Olson. Bruchko. Charisma House, 1977.

## Enllaços externs

* (anglès) Idioma barí
* (anglès) Idioma barí a Ethnologue
* (castellà) Idioma barí a Proel
# Aventuras de Boro-Kay

Aventuras de Boro Kay fou un quadern d'aventures creat per José Luis Macías Sampedro per a l'Editorial Carsoto el 1956. Consta de 8 números.
Considerada una sèrie de còmics de gran qualitat gràfica, però titllada de desbaratada pel investigador Pedro Porcel, arribà solament a tindre 8 números, probablement a causa del seu alt preu per a l'època: 1'80 pesetes en compte de las 1'25 habituals, malgrat que tinguera 12 pàgines i no 10.

## Referències

* 1 2 3 Delhom, Josep Maria. Catálogo del tebeo en España. 1865/1980. Barcelona: Círculo del Comic, S.A. i CESA, 1989, p. 26.
* 1 2 «BORO-KAY». Tebeosfera. [Consulta: 16 juliol 2017].
* ↑ Porcel Torrens, Pedro. Clásicos en Jauja. La historia del tebeo valenciano. Alacant: Edicions de Ponent, 2002, p. 436-437. ISBN 9788489929388.
* ↑ Baena, Paco. La magia de Maga desde la nostalgia. Barcelona: Glénat Editions, 2002, p. 11-12. ISBN 84-8449-221-4.
# Bandera de l'orgull bisexual

La Bandera de l'orgull bisexual fou dissenyada per Michael Page al 1998 per tal de donar un símbol propi a la comunitat bisexual comparable (tot i que a una altra escala) a la bandera LGTBI. Volia augmentar la visibilitat de les persones bisexuals, tant pel que fa a la societat en general com per a la comunitat LGTBI.
La primera bandera de l'orgull bisexual fou mostrada a la festa del primer aniversari del BiCafe dia 5 de desembre de 1998, després que Page s'inspirés en BiNet USA per al seu treball.
Page agafà els colors d'un símbol ja existent i li va donar el seu propi toc, explicant que:
| « | Per a dissenyar la bandera de l'orgull Bi, he seleccionat els colors i superposició del símbol dels "biangles". | » |
Els biangles, o triangles de la bisexualitat, són un altre símbol de la comunitat bisexual d'origen desconegut. Un altre és la lluna creixent, que evita de manera deliberada la imatgeria del triangle rosa.
Page descriu el significat dels colors rosa, lavanda, i blau (proporció 2∶1∶2) de la bandera: «El color rosa representa l'atracció sexual entre persones del mateix sexe (gais i lesbianes). El blau representa l'atracció sexual únicament cap al sexe oposat (heterosexuals) i el solapament resultant d'ambdós colors representa l'atracció sexual cap ambdós sexes (bisexuals).»
Page descriu el significat de la bandera en termes més profunds, declarant que «La clau per a entendre el simbolisme de la bandera és saber que els píxels porpra són una mescla indiscernible de rosa i blau, com en el "món real", on hi ha persones bisexuals mesclades de manera indiscernible en comunitats gais, lesbianes i heterosexuals.»
Els colors de les ratlles i la seva amplada, de dalt a baix, és rosa (40%), porpra (20%), i blau (40%). Els colors exactes donats pel dissenyador són: PMS 226, 258, i 286. Els seus valors d'HTML aproximats són #D60270, #9B4F96, #0038A8; els seus valors de RGB aproximats són (214,2,112), (155,79,150), i (0,56,168), respectivament. No està patentant ni registrat de cap manera.

## Referències

* 1 2 3 Young, Randy. «BiPride Flag». Flags of the World, 06-06-2015. [Consulta: 24 octubre 2015].
* ↑ http://www.wright.edu/counseling/SafezoneSymbols.html
* 1 2 3 Petronzio, Matt. «A Storied Glossary of Iconic LGBT Flags and Symbols». Mashable, Inc., 13-06-2014. [Consulta: 24 octubre 2015].
* 1 2 3 4 "History, Bi Activism, Free Graphics". BiFlag.com. 1998-12-05. Archived from the original on 2012-02-04. Retrieved 2012-01-23.
* ↑ «Pride Symbols and Icons». ALGBTICAL. Arxivat de l'original el 4 de juliol 2017. [Consulta: 24 octubre 2015].
* ↑ Rosiek, Jerry. Rainbow Flag and Other Pride Symbols. Greenwood: Youth, Education, and Sexualities: An International Encyclopedia, 2005, p. 701. ISBN ISBN 0-313-32755-6.
* ↑ «Pantone color conversion chart at goffgrafix.com». Arxivat de l'original el 2016-11-12. [Consulta: 6 maig 2019].
* ↑ HEX to RBG Conversion Tool at Colorrrs.com
# Badu

Badu fou un estat tributari de l'Índia al Rajasthan, un jagir de l'estat de Jodhpur. Estava format de dotze pobles i governat per la família Madatiya del clan rathor dels rajputs. El primer jagirdar fou Bharat Singh Chundawat.

## Referències

* Genealogia per H. Soszynski Arxivat 2009-06-05 a Wayback Machine.
# Baduraya

Baduraya fou un districte al sud-oest de Bagdad que va existir durant el període abbàssida. Estava situat al sud del riu Nahr Sarat (que és una derivació del riu Usa) que el separava del districte de Katrabbul. Una part de la ciutat de Bagdad formava part d'aquest districte, que al seu torn era part del cercle d'Astan al-Ali.

## Referències

* Enciclopèdia de l'Islam, «E.J. Brill's First Encyclopaedia of Islam, 1913-1936 - M. Th Houtsma - Google Llibres».

## Enllaços externs

* Bādūrayā a BrillOnline Reference Works
# Bafeus

Bafeus (en turc Koyul Hişar) va ser una fortalesa de l'Imperi Romà d'Orient situada al nord-est de Nicomèdia. És famosa perquè en aquest lloc es va lliurar la primera batalla guanyada per Osman I sobre els romans d'Orient, l'any 1302.

## Referències

* ↑ Kajdan, Aleksandr P. (et al.) (eds.). The Oxford dictionary of Byzantium. Vol. 1. Oxford: Oxford University Press, 1991, p. 1539-1540. ISBN 9780195046526.

## Bibliografia

* J. Von Hammer, Histoire de l'Empire Ottoman: depuis son origine jusqu'a nos jours, París. Imprimerie de Bethune et Plon, 1844.
# Bafia

Baffie és un municipi francès situat al departament del Puèi Domat i a la regió d'Alvèrnia-Roine-Alps. L'any 2007 tenia 115 habitants.

## Demografia
### Població

El 2007 la població de fet de Baffie era de 115 persones. Hi havia 60 famílies de les quals 24 eren unipersonals (12 homes vivint sols i 12 dones vivint soles), 24 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 163 habitatges, 58 eren l'habitatge principal de la família, 86 eren segones residències i 19 estaven desocupats. Tots els 163 habitatges eren cases. Dels 58 habitatges principals, 54 estaven ocupats pels seus propietaris i 4 estaven llogats i ocupats pels llogaters; 1 tenia una cambra, 1 en tenia dues, 10 en tenien tres, 13 en tenien quatre i 32 en tenien cinc o més. 46 habitatges disposaven pel capbaix d'una plaça de pàrquing. A 24 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Baffie el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 8 |
| 4 | 65 a 69 | 0 |
| 12 | 60 a 64 | 4 |
| 0 | 55 a 59 | 12 |
| 0 | 50 a 54 | 0 |
| 8 | 45 a 49 | 4 |
| 0 | 40 a 44 | 0 |
| 0 | 35 a 39 | 4 |
| 4 | 30 a 34 | 0 |
| 8 | 25 a 29 | 8 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 69 persones, 38 eren actives i 31 eren inactives. De les 38 persones actives 36 estaven ocupades (23 homes i 13 dones) i 2 estaven aturades (2 dones i 2 dones). De les 31 persones inactives 17 estaven jubilades, 5 estaven estudiant i 9 estaven classificades com a «altres inactius».

### Ingressos

El 2009 a Baffie hi havia 57 unitats fiscals que integraven 107,5 persones, la mediana anual d'ingressos fiscals per persona era de 14.264 €.

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa d'hostatgeria i restauració.
L'any 2000 a Baffie hi havia 10 explotacions agrícoles que ocupaven un total de 120 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Baffie a l'INSEE.
* Évolution et structure de la population Fitxa amb el detall de dades de Baffie a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Barnabás Peák

Barnabás Peák (Budapest, 29 de novembre de 1998) és un ciclista hongarès, professional des del 2018. Actualment corre a l'equip Intermarché-Wanty-Gobert Matériaux. En el seu palmarès destaquen dos campionats nacionals absoluts en contrarellotge, el 2018 i 2020.

## Palmarès

* 2016
** Campió d'Hongria júnior en ruta
** Campió d'Hongria júnior en contrarellotge
** Vencedor d'una etapa al Tour de Pécs
* 2017
** Campió d'Hongria sub-23 en ruta
** Campió d'Hongria sub-23 en contrarellotge
** 1r al Belgrad-Banja Luka I
* 2018
** Campió d'Hongria en contrarellotge
** Vencedor d'una etapa a la Volta al Bidasoa
* 2019
** Vencedor d'una etapa al Tour de Normandia
* 2020
** Campió d'Hongria en contrarellotge
* 2024
** Campió d'Hongria en contrarellotge

### Resultats al Giro d'Itàlia

* 2022. 110è de la classificació general

## Referències

* ↑ Tyson, Jackie. «2022 Team Preview: Intermarché-Wanty-Gobert Matériaux». Future plc, 12-01-2022.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Basili I

Basili I és el nom dels següents personatges:
* Basili I o Basili el Macedoni, emperador romà d'Orient (867 -886)
* Basili I Comnè, emperador de Trebisonda, germà d'Andrònic III Comnè (1330-1332) i fill d'Aleix II Comnè (1297-1330).
* Basili I de Constantinoble (segle x), monjo i patriarca de Constantinoble
* Basili I de Moscou (1371- 1425), sobrà del principat de Moscòvia (1389-1425).
# Beatrice (Alabama)

Beatrice és una població dels Estats Units a l'estat d'Alabama. Segons el cens del 2007 tenia 389 habitants.

## Demografia

Segons el cens del 2000, Beatrice tenia 412 habitants, 158 habitatges, i 106 famílies. La densitat de població era de 117,8 habitants/km².
Dels 158 habitatges en un 32,9% hi vivien nens de menys de 18 anys, en un 36,1% hi vivien parelles casades, en un 25,3% dones solteres, i en un 32,3% no eren unitats familiars. En el 29,7% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,9% tenia menys de 18 anys, un 9,7% entre 18 i 24, un 20,6% entre 25 i 44, un 21,4% de 45 a 60 i un 19,4% 65 anys o més.
L'edat mediana era de 38 anys. Per cada 100 dones hi havia 89 homes. Per cada 100 dones de 18 o més anys hi havia 84,3 homes.
La renda mediana per habitatge era de 15.833 $ i la renda mediana per família de 15.625 $. Els homes tenien una renda mediana de 30.417 $ mentre que les dones 15.469 $. La renda per capita de la població era de 8.661 $. Aproximadament el 39,6% de les famílies i el 44,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Batalla d'Agagia

La batalla d'Agagia (Agagiya, Aqqaqia o Aqaqia), situat a l'est de Sidi Barani (Egipte), es va realitzar el 26 de febrer de 1916, durant la Campanya dels Senussi en la Primera Guerra Mundial, entre els sanusiyya, instigats per l'Imperi Alemany i l'Imperi Otomà, contra les forces de l'Imperi Britànic.

## Antecedents

L'11 de desembre de 1915, una columna britànica havia estat atacat a Duwwar Hussein al llarg de la pista Matruh-Sollum. En l'atac del riu Senba, els sanusiyya van ser vençuts i dos dies més tard, va ser repel·lit un atac dels sanusiyya al llit del riu Hasheifiat. Els britànics van tornar a Matruh fins al 25 de desembre quan van sorprendre als sanusiyya en l'atac al llit del riu Majid però els sanusiyya van escapar. En l'atac de Halazin el 23 de gener, els sanusiyya van ser derrotats una vegada i una altra es van escapar.

## Batalla

El febrer de 1916, la Força Fronterera Occidental del major general William Peyton es va veure reforçada i una columna britànica comandada per Henry Lukin avançava per l'oest al llarg de la costa, tornant a capturar Sollum al febrer i en el camí, un campament sanusiyya en Agagiya va ser descobert pels avions. El 26 de febrer, la columna va atacar els sanusiyya en Agagia i va capturar Jafar al-Askari, comandant de les forces sanusiyya a la costa. La retirada dels sanusiyya va ser interrompuda per una càrrega de cavalleria del Dorset Yeomanry; els Dorset van perdre la meitat dels seus cavalls i al voltant d'un terç dels genets, però dispersà la columna, causant prop de 500 morts i 39 presoners, a continuació, van capturar el tren d'equipatge sanusiyya i van perseguir els supervivents en el desert.

## Conseqüències

Sollum va ser re-ocupada pels britànics el 14 de març de 1916 posant fi a la campanya costanera.

## Referències

* 1 2 MacMunn, George Fletcher. Military operations, Egypt & Palestine. Londres: Imperial War Museum, Dept. of Printed Books, in association with the Battery Press, 1996. ISBN 0-89839-241-1.
# Batalla d'Adrianòpolis (972)

La batalla d'Adrianòpolis del 972 es va lliurar entre els romans d'Orient i els russos de Kíev.
Sviatoslav de Kiev havia atacat Filipòpolis (Plòvdiv) el 969. El 972 amb 60.000 homes va avançar per la vall del Maritza per atacar Adrianòpolis. Joan Tsimiscés amb 30.000 homes va marxar a barrar-li el pas. Primer els arquers romans d'Orient van desorganitzar l'enemic i després la cavalleria va carregar i els va derrotar. Amb l'ajut dels vaixells del Danubi els russos foren expulsats i en el seu retorn foren atacats pels petxenegs i Sviatoslav va resultar mort. La victòria va deslliurar Constantinoble del perill rus, però va enfortir els búlgars.

## Referències

* An Encyclopedia of Battles: Accounts of Over 1,560 Battles from 1479 B.C. to the present, de David Eggenberger
# Benotto

Benotto fou una marca italiana de bicicletes i motocicletes que van ser fabricades per Motocicli Benotto S.p.A. a Milà del 1953 al 1957.

## Història

Benotto es va donar a conèixer en el ram de la producció de bicicletes. El 1953 va llançar al mercat dos ciclomotors: el Benotto Tavan, amb transmissió per cadena, i el Benotto Master. El 1954 va llançar dos velomotors: el Dragon, de 150 cc i caixa de canvis de tres marxes i el Condor, de 100 cc i dues marxes. A partir de 1955, Benotto va fer servir motors de dos temps ILO per al ciclomotor Master de 50cc i el Mastino, ara tots dos amb transmissió per cadena. A més, la Dragon va continuar en producció, però també es va presentar la nova Vultur de 125 cc i la Centauro Gran Sport de 160 cc, amb quatre marxes. L'any 1956 la gamma de models es va simplificar lleugerament: els ciclomotors no tenien canvi de marxes a la versió "Turisme" i el canvi era de només dues a la versió "Sport".
El 1957, l'empresa va deixar de produir ciclomotors i motocicletes i molt probablement va ser adquirida pel fabricant de Torí Itom.

## Referències

* ↑ Tragatsch, Erwin. Alle Motorräder 1894-1981: Eine Typengeschichte. 2500 Marken aus 30 Ländern (en alemany), 1997. ISBN 3-87943-410-7.
* ↑ Tragatsch, Erwin. The Illustrated Encyclopedia of Motorcycles (en anglès). Secaucus, 1985. ISBN 0890098689.
* ↑ «Benotto» (en castellà). ottw.es. [Consulta: 18 desembre 2023].
* ↑ «Benotto Mopeds and Motorcycles» (en anglès). cybermotorcycle.com. [Consulta: 18 desembre 2023].
* ↑ Ewald, S.; Murrer, G. Enzyklopädie des Motorrads, Marken - Modelle - Technik (en alemany). Bechtermünz Verlag, 1999. ISBN 3-8289-5364-6.
# Benoît-Constant Coquelin

Benoît-Constant Coquelin (Boulogne-sur-Mer, 25 de gener de 1842 - Couilly-Pont-aux-Dames, 27 de gener de 1909) fou un actor francès. Conegut com a Coquelin Ainé perquè el seu germà també era actor, gaudí d'un gran prestigi al seu país. El 1860 va debutar a la Comédie-Française. El 1886 va fer una tournée per Europa i Amèrica del Sud i tres anys més tard tornà a ingressar a la Comédie-Française fins al 1897, data en què creà la seva pròpia companyia al Teatre de la Porte Saint-Martin. Una de les interpretacions que el van fer més cèlebre fou la de Cyrano de Bergerac.
El novembre del 1903 debutà al Teatre Principal de Barcelona amb aquesta obra i, tot i l'expectació que va desvetllar la presència d'aquest actor en Barcelona, la crítica no fou gaire favorable. En ocasió de l'estada d'aquest actor a Barcelona, el qual mai no va tornar a actuar a escenaris espanyols, el Cercle del Liceu li oferí un sopar d'homenatge i Ramon Casas li va fer un retrat, actualment conservat al Museu Nacional d'Art de Catalunya.

## Referències

* ↑ Mendoza 1995: 53

## Bibliografia

* Mendoza, Cristina. Ramon Casas, Retrats al carbó. Sabadell: Editorial AUSA, 1995, p. 282pp. (catàleg). ISBN 84-8043-009-5.
# Bernard Dietz

Bernard Dietz (Hamm, el 22 de març de 1948, Alemanya) és un ex jugador de futbol alemany i entrenador.

## Referències

* ↑ «Bernard Dietz» (en alemany). fussballdaten.de. [Consulta: 23 maig 2009].
Bernard Dietz amb la selecció alemanya - Plantilles de navegació :
Selecció de futbol d'Alemanya Federal – Copa del Món de futbol 1978
1 Maier •
2 Vogts •
3 Dietz •
4 Rüssmann •
5 Kaltz •
6 Bonhof •
7 Abramczik •
8 Zimmermann •
9 Fischer •
10 Flohe •
11 Rummenigge •
12 Schwarzenbeck •
13 Konopka •
14 D. Müller •
15 Beer •
16 Cullmann •
17 Hölzenbein •
18 Zewe •
19 Worm •
20 H. Müller •
21 Kargus •
22 Burdenski •
Seleccionador: Schön
Selecció de futbol d'Alemanya Federal – Eurocopa 1980
1 Schumacher •
2 Briegel •
3 Cullmann •
4 K. Förster •
5 Dietz •
6 Schuster •
7 B. Förster •
8 Rummenigge •
9 Hrubesch •
10 Müller •
11 Allofs •
12 Memering •
13 Bonhof •
14 Magath •
15 Stielike •
16 Zimmermann •
17 Del'Haye •
18 Matthäus •
19 Votava •
20 Kaltz •
21 Junghans •
22 Immel •
Seleccionador: Derwall :
# Bernard Diomède

Bernard Diomède (23 de gener de 1974) és un exfutbolista francès.

## Selecció de França

Va formar part de l'equip francès a la Copa del Món de 1998. Destacà com a jugador del Liverpool FC.

## Referències

* ↑ «Bernard Diomède – Liste des matchs joués». Fédération Française de Football. Arxivat de l'original el 27 de novembre 2006. [Consulta: 4 desembre 2006].
* ↑ Laurent Dubois. Soccer Empire: The World Cup and the Future of France. Univ of California Press, 9 febrer 2011, p. 49–. ISBN 978-0-520-26978-1.
* ↑ «Reds swoop for Diomede». BBC, 07-06-2000. [Consulta: 4 desembre 2006].
* ↑ «Player Profile». lfchistory.net. [Consulta: 16 gener 2008].
# Baragai

Baragai (o Marang Buru) és una muntanya a Chota Nagpur a Orissa, Índia. La seva altura és de 1.068 metres. Domina la plana de Chota Nagpur i la vall del riu Damodar (23° 32′ 45″ N, 85° 29′ 45″ E﻿ / ﻿23.54583°N,85.49583°E﻿ / 23.54583; 85.49583. Hi ha cultius locals sobretot a la part alta.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Berzocana

Berzocana és un municipi de la província de Càceres, a la comunitat autònoma d'Extremadura (Espanya).